Εθνική Γιβραλτάρ (ποδόσφαιρο ανδρών)

Η εθνική ομάδα ποδοσφαίρου του Γιβραλτάρ εκπροσωπεί το Γιβραλτάρ στις διεθνείς διοργανώσεις του αθλήματος και διευθύνεται από τη Ποδοσφαιρική Ομοσπονδία Γιβραλτάρ που είναι η διοικούσα αρχή για το ποδόσφαιρο στη χώρα. Έχει ως έδρα, το Στάδιο Βικτόρια με χωρητικότητα 5.000 θέσεις.

Το Γιβραλτάρ αποτελεί μέλος της FIFA μόλις από το 2016, ενώ είναι μέλος της UEFA από τον Μάιο του 2013. Έχει δικαίωμα συμμετοχής σε διεθνείς διοργανώσεις, τόσο για το Παγκόσμιο Κύπελλο, όσο και για το Ευρωπαϊκό πρωτάθλημα ποδοσφαίρου. Ο πρώτος επίσημος αγώνας της Εθνικής Γιβραλτάρ ως μέλος της ΟΥΕΦΑ πραγματοποιήθηκε στις 19 Νοεμβρίου 2013, στο διεθνές φιλικό με αντίπαλο την Εθνική Σλοβακίας, το οποίο έληξε με σκορ 0-0. Θα πάρει, για πρώτη φορά, μέρος σε επίσημη διοργάνωση στα προκριματικά του Ευρωπαϊκού πρωταθλήματος του 2016. Επίσης, με πληθυσμό περίπου 30.000, είναι το μικρότερο σε πληθυσμιακά μέλος της ΟΥΕΦΑ.

Ιστορία

Αποδοχή από την ΟΥΕΦΑ 
Η GFA έγινε αποδεκτή ως πλήρες μέλος από την ΟΥΕΦΑ, μέσω σχετικής απόφασης έπειτα από συνεδρίαση της τελευταίας το οποίο διεξήχθη στο Λονδίνο στις 24 Μαΐου 2013, με μονάχα την Ισπανία και τη Λευκορωσία να δηλώνουν αντίθετες σε αυτό το ενδεχόμενο. Αυτό σήμαινε ότι το Γιβραλτάρ κατέστη το μικρότερο σε μέγεθος μέλος της ΟΥΕΦΑ όσον αφορά τον πληθυσμό, πίσω από τον Άγιο Μαρίνο, το Λίχτενσταϊν και τις Νήσους Φερόες. Ως αποτέλεσμα της ψηφοφορίας αυτής, η Εθνική Γιβραλτάρ έλαβε το δικαίωμα να αγωνιστεί στην προκριματική φάση της κορυφαίας της τάξης διοργάνωση της ΟΥΕΦΑ σε επίπεδο εθνικών ομάδων, το Ευρωπαϊκό Πρωτάθλημα (τα Euros). Η πρώτη περίπτωση συμμετοχής στη διοργάνωση αυτή θα είναι η Προκριματική Φάση του Euro 2016, η οποία θα διεξαχθεί από τον Σεπτέμβριο του 2014 ως το Νοέμβριο του 2015. Σύμφωνα με τα παραδείγματα των ζευγαριών Αρμενία-Αζερμπαϊτζάν και Ρωσία-Γεωργία, έγινε γνωστό ότι Γιβραλτάρ και Ισπανία δεν θα τίθεντο μεταξύ τους αντιμέτωπες σε προκριματικές φάσεις.

Αφότου έγινε αποδεκτή ως μέλος από την ΟΥΕΦΑ, η GFA γνωστοποίησε τα κριτήρια επιλογής των παικτών για την εθνική ομάδα. Για να μπορέσει να κληθεί, ένας παίκτης θα πρέπει να είναι κάτοχος βρετανικού διαβατηρίου που να έχει γεννηθεί στο Γιβραλτάρ, να έχει γονείς ή παππούδες από το Γιβραλτάρ, ή να έχει φοιτήσει για διάστημα τουλάχιστον πέντε ετών σε σχολείο του Γιβραλτάρ. Ο πρώην αμυντικός των Μάντσεστερ Γιουνάιτεντ, Ντέρμπι Κάουντι, Σαοθάμπτον και Στόουκ Σίτι, Ντάνι Χίγκινμποθαμ, του οποίου ο θείος Άλεν Μπούλα είναι προπονητής της ομάδας, κατάφερε να κληθεί στην εθνική χάρη στη διαμόρφωση των κριτηρίων αυτών. Στις 18 Σεπτεμβρίου 2013, ο Χίγκινμποθαμ ανακοίνωσε ότι είχε έρθει σε "κατά βάση" συμφωνάι για να αγωνιστεί με τα χρώματα του Γιβραλτάρ.

Η πρώτη διεθνής αναμέτρηση του Γιβραλτάρ ήταν μια φιλική αναμέτρηση που έληξε με σκορ 0-0 απέναντι στη Σλοβακία, στις 19 Νοεμβρίου 2013 στο Στάδιο Αλγκάρβε στη Πορτογαλία.

Παραπομπές

Εξωτερικοί σύνδεσμοι 

 Επίσημη Ιστοσελίδα Ομοσπονδίας

Εθνική Γιβραλτάρ (ποδόσφαιρο)